Aḥric-agi d aseɣti n tenfalit s tira, aselmad ad yerr tifarkiwin i yinelmaden, syen akkin ad asen-ifraq tafelwit n usektazal neɣ ad tt-id-yaru ɣef tfelwit. Inelmaden s yima-nsen ad saɣtin tuccḍiwin nsen ilmend n tfelwit n usektazal. Aselmad ad d-yeddem yiwet n tenfalit s tira n yiwen unelmad yellan d alemmas ( maci d win iḥarcen, maci d win ur neḥric ara) ad ttyaru ɣef tfelwit, Syen akkin ad iseqsi inelmaden anda llant tuccḍiwin.